CELEX: 62018TN0429
Language: el
Date: 2018-07-13 00:00:00
Title: Υπόθεση T-429/18: Προσφυγή της 13ης Ιουλίου 2018 — BRF και SHB Comercio e Industria de Alimentos κατά Επιτροπής

24.9.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 341/22
            
         
      Προσφυγή της 13ης Ιουλίου 2018 — BRF και SHB Comercio e Industria de Alimentos κατά Επιτροπής
      (Υπόθεση T-429/18)
      (2018/C 341/33)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσες: BRF SA (Itajaí, Βραζιλία) και SHB Comercio e Industria de Alimentos SA (Itajaí) (εκπρόσωποι: D. Arts και G. van Thuyne, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Οι προσφεύγουσες ζητούν από το Γενικό Δικαστήριο:
      
                  —
               
               
                  να ακυρώσει τον εκτελεστικό κανονισμό (ΕΕ) 2018/700 της Επιτροπής (1)·
               
            
                  —
               
               
                  επικουρικώς, να ακυρώσει τον εκτελεστικό κανονισμό (ΕΕ) 2018/700 της Επιτροπής, στον βαθμό που οι εγκαταστάσεις της BRF SA και της SHB Comercio e Industria de Alimentos SA για τις οποίες γίνεται λόγος στο παράρτημα του κανονισμού αυτού διαγράφηκαν από τον σχετικό κατάλογο, και
               
            
                  —
               
               
                  να καταδικάσει την Επιτροπή στα δικαστικά έξοδα, δυνάμει του άρθρου 134 του Κανονισμού Διαδικασίας.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής τους, οι προσφεύγουσες προβάλλουν έξι λόγους.
      
                  1.
               
               
                  Με τον πρώτο λόγο ακυρώσεως υποστηρίζεται ότι ο εκτελεστικός κανονισμός αντιβαίνει στο άρθρο 296, δεύτερο εδάφιο, ΣΛΕΕ, διότι δεν περιέχει καμία αιτιολογία.
               
            
                  2.
               
               
                  Με τον δεύτερο λόγο ακυρώσεως υποστηρίζεται ότι η Επιτροπή, εκδίδοντας τον εκτελεστικό κανονισμό, προσέβαλε τα δικαιώματα άμυνας των προσφευγουσών τα οποία κατοχυρώνονται στο άρθρο 41 του Χάρτη των Θεμελιωδών Δικαιωμάτων, διότι δεν έλαβε υπόψη το δικαίωμα ακροάσεώς τους.
               
            
                  3.
               
               
                  Με τον τρίτο λόγο ακυρώσεως υποστηρίζεται ότι ο εκτελεστικός κανονισμός αντιβαίνει στο άρθρο 12, παράγραφοι 2 και 4, στοιχείο γ', του κανονισμού 854/2004 (2) λόγω της εκτιμήσεως της συμβατότητας μεμονωμένων εγκαταστάσεων και του πρόδηλου σφάλματος της Επιτροπής κατά την εκτίμηση των σχετικών πραγματικών περιστατικών.
               
            
                  4.
               
               
                  Με τον τέταρτο λόγο ακυρώσεως υποστηρίζεται ότι ο εκτελεστικός κανονισμός αντιβαίνει στην αρχή της απαγορεύσεως των διακρίσεων, διότι επιφυλάσσει στις προσφεύγουσες διαφορετική μεταχείριση απ’ ό,τι σε άλλους Βραζιλιάνους εξαγωγείς πουλερικών, οι οποίοι τελούν σε παρόμοια κατάσταση.
               
            
                  5.
               
               
                  Με τον πέμπτο λόγο ακυρώσεως υποστηρίζεται ότι ο εκτελεστικός κανονισμός παραβιάζει την αρχή της αναλογικότητας, διότι υπερβαίνει τα όρια αυτού που είναι αναγκαίο και κατάλληλο για την προστασία της δημόσιας υγείας.
               
            
                  6.
               
               
                  Με τον έκτο λόγο ακυρώσεως υποστηρίζεται ότι ο εκτελεστικός κανονισμός αντιβαίνει στο άρθρο 291, παράγραφος 3, δεύτερο εδάφιο, ΣΛΕΕ και στα άρθρα 3, παράγραφος 3, 10, παράγραφος 4, και 11 του κανονισμού ΕΕ 182/2011 (3), διότι παραβιάζει ουσιαστικές διαδικαστικές εγγυήσεις οι οποίες προβλέπονται εκεί.
               
            
         (1)  Εκτελεστικός κανονισμός (ΕΕ) 2018/700 της Επιτροπής, της 8ης Μαΐου 2018, για την τροποποίηση των καταλόγων των εγκαταστάσεων τρίτων χωρών, από τις οποίες επιτρέπονται οι εισαγωγές συγκεκριμένων προϊόντων ζωικής προέλευσης, όσον αφορά ορισμένες εγκαταστάσεις από τη Βραζιλία (ΕΕ 2018, L 118, σ. 1).
      
         (2)  Κανονισμός (ΕΚ) 854/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο (ΕΕ 2004, L 139, σ. 206).
      
         (3)  Κανονισμός (ΕΕ) 182/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, για τη θέσπιση κανόνων και γενικών αρχών σχετικά με τους τρόπους ελέγχου από τα κράτη μέλη της άσκησης των εκτελεστικών αρμοδιοτήτων από την Επιτροπή (ΕΕ 2011, L 55, σ. 291).